ભરત યાજ્ઞિક, અમદાવાદ: આ 15મી ઓગસ્ટ જાણીતા કથાકાર રમેશભાઈ ઓઝા કે જેઓ ભાઈ શ્રી તરીકે ઓળખાય છે, માટે ડબલ ખુશી લઈને આવી હતી. એકતરફ ભારતની સ્વતંત્રતાના 70 વર્ષ પૂર્ણ થયાનો આનંદ અને બીજી તરફ પેરિસમાં પ્રથમ ભવ્ય શિખરબદ્ધ મંદિરના નિર્માણ માટે જમીનની ફાળવણીના સમાચાર. નોંધનીય છે કે 15મી ઓગસ્ટના રોજ તેઓ પેરિસમાં જ હતા. રમેશભાઈ ઓઝાના પ્રયત્નોથી પેરિસમાં હિંદુ મંદિર માટે બે વર્ષથી જમીનની માંગણી કરતા ભારતીયોને મંદિર નિર્માણ માટે જમીન ફાળવવામા આવી છે.